**X seurakunta**

# Kokouskutsu/esityslista/pöytäkirja 1/2022

## Vaalilautakunta

Aika 1.8.2022 mennessä *(Kokous suositellaan pidettäväksi jo ennen kesälomakautta)*

Paikka

Läsnä *Xxxx Xxxxxxx* pj

*Yyyy Yyyyyyy* jäsen

*Zzzz Zzzzzz* siht

Asiat

### 1 § Kokouksen avaus

Puheenjohtaja avaa kokouksen.

### 2 § Kokouksen laillisuus ja päätösvaltaisuus

*Kirkkovaltuusto/seurakuntaneuvosto* on kokouksessaan *xx*.*xx*.2022 valinnut vaalilautakunnan ja nimennyt puheenjohtajaksi *XX*:n (KL 23:19 ja KVJ 2:4,1).

Vaalilautakunnan on viimeistään 1.8.2022 kokoonnuttava laatimaan ehdokasasettelua koskeva kuulutus (KVJ 2:12,1). Kokouskutsu esityslistoineen on lähetetty *xx*.*xx*.2022.

Vaalilautakunta on päätösvaltainen, kun enemmän kuin puolet jäsenistä on läsnä. Läsnä oleviksi katsotaan myös toimielimen jäsenet, jotka osallistuvat kokoukseen sähköisesti. (KL 7:4,1).

**Esitys:**

Todetaan kokous lailliseksi ja päätösvaltaiseksi (KL 7:4,1).

**Päätös:**

### 3 § Varapuheenjohtajan ja sihteerin valinta

Vaalilautakunta valitsee itselleen varapuheenjohtajan varsinaisista jäsenistä ja sihteerin (KVJ 2:4,1).

*Vaalilautakunta nimeää ensimmäisessä kokouksessaan itselleen sihteerin. Sihteerin ei tarvitse olla vaalilautakunnan jäsen. Suositeltavampaa onkin, että sihteeriksi nimetään joku seurakunnan viranhaltija tai työntekijä, jolla on aikaisempaa kokemusta vastaavan tyyppisistä tehtävistä.*

**Esitys:**

Valitaan vaalilautakunnalle varapuheenjohtaja varsinaisista jäsenistä ja sihteeri.

**Päätös:**

### 4 § Pöytäkirjantarkastajien valinta

**Esitys:**

Valitaan kaksi pöytäkirjantarkastajaa.

**Päätös:**

### 5 § Ehdokasasettelua koskeva kuulutus ja perustamisasiakirjojen vastaanotto

Vaalilautakunta päättää valitsijayhdistyksen perustamisasiakirjojen vastaanottamisesta ja laatii sitä koskevan kuulutuksen, josta käy ilmi

* kirkkovaltuustoon / *yhteiseen kirkkovaltuustoon ja seurakuntaneuvostoon* valittavien jäsenten määrä,
* ehdokkaiden vaalikelpoisuuden edellytykset, sekä
* minä päivinä ja kellonaikoina ja mihin valitsijayhdistysten perustamisasiakirjat on jätettävä. (KVJ 2:12,1)

*Valitsijayhdistyksen perustamisasiakirja liitteineen on toimitettava kirkkoherranvirastoon tai vaalilautakunnan määräämään muuhun paikkaan viimeistään 15.9.2022 ennen kello 16 (KVJ 1:2,2 ja 2:16).*

**Esitys:**

Laaditaan ehdokasasettelua koskeva kuulutus ja julkaistaan se seurakunnan ilmoitustaululla *x.x.–x.x.2022* (*vähintään 9.8.–15.9.2022 kello 16 asti)* ja *XX*-lehdessä *x*.8.2022 *(viimeistään 9.8.2022)*. Liite 1.

**Päätös:**

### 6 § Äänioikeutettujen luettelon tarkastajien valinta

Äänioikeutettujen luettelon tarkastaa vähintään kaksi vaalilautakunnan keskuudestaan valitsemaa jäsentä. (KVJ 2:7,1)

**Esitys:**

Valitaan kaksi äänioikeutettujen luettelon tarkastajaa ja heille henkilökohtaiset varajäsenet.

**Päätös:**

### 7 § Kuulutus äänioikeutettujen luettelon nähtävänä pitämisestä ja oikaisuvaatimuksen tekemisestä

Vaalilautakunta laatii kuulutuksen äänioikeutettujen luettelon nähtävänä pitämisestä ja oikaisuvaatimusten tekemisestä. Kuulutuksessa on mainittava:

* milloin (*päivät ja kellonajat*) ja missä äänioikeutettujen luettelo on nähtävillä;
* miten luetteloa vastaan voidaan tehdä oikaisuvaatimus, sekä
* milloin vaalilautakunta kokoontuu käsittelemään oikaisuvaatimuksia. (KL 25:8 a ja KVJ 2:8)

*Äänioikeutettujen luettelo on tarkastamista varten pidettävä valvonnan alaisena nähtävänä 2.9.2022 klo 10–14 ja 5.9.2022 klo 15–19 kirkkoherranvirastossa (tai muussa määrätyssä paikassa).*

**Esitys:**

Laaditaan kuulutus äänioikeutettujen luettelon nähtävänä pitämisestä ja oikaisuvaatimuksen tekemisestä ja julkaistaan kuulutus seurakunnan ilmoitustaululla *x*.8.-5.9.2022 (*vähintään 23.8.–5.9.2022 kello 19 asti)* ja *XX*-lehdessä *x*.8.2022 *(viimeistään 28.8.2022)*. Liite 2.

**Päätös:**

### 8 § Päätetään äänioikeutettujen luettelon nähtävillä olon valvojat sekä oikaisuvaatimusten ja valitsijayhdistysten perustamisasiakirjojen vastaanottajat

**Esitys:**

Äänioikeutettujen luettelon nähtävillä olon valvojiksi sekä oikaisuvaatimusten vastaanottajiksi nimetään seurakuntasihteeri ….

Valitsijayhdistysten perustamisasiakirjojen vastaanottajiksi nimetään toimistosihteeri …

**Päätös:**

### 9 § Muut asiat

* *alustava päätös ennakkoäänestyspaikoista*

### 10 § Tulevat kokousajat

Vaalilautakunnan seuraavat kokoukset ovat:

* *viimeistään 16.9.2022 (voi olla 15.9.2022 kello 16 jälkeen)*
* *3.10.2022 kello 16 jälkeen*
* *tarvittaessa esim. 21.10.2022 (jos esimerkiksi tehty oikaisuvaatimuksia äänioikeutettujen luettelosta)*
* *4.11.2022 hyvissä ajoin ennen kello 16*
* *18.11.2022 kello 16 jälkeen*
* *20.11.2022 ja tarvittaessa viimeistään 23.11.2022*

Kokouksiin 3.10., 18.11. sekä 20.11. ja tarvittaessa viimeistään 23.11.2022 pidettävään kokoukseen ei voi osallistua sähköisesti. Kyseisissä kokouksissa tarkastellaan asiakirjoja, lasketaan ääniä tai tarkastetaan äänestyslippua, eikä näitä toimia voi tehdä sähköisessä kokouksessa.

**Esitys:**

Päätetään vaalilautakunnan kokousaikataulu.

**Päätös:**

### 11 § Kokouksen päättäminen

Puheenjohtaja päätti kokouksen kello *xx.xx*.

*Paikkakunta xx.xx*.2022

Puheenjohtaja Sihteeri

Tarkastanut

Pöytäkirjantarkastaja Pöytäkirjantarkastaja